***ՆԱԽԱԳԻԾ***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԱՆԱՍՆԱԲՈՒԺՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Անասնաբուժության մասին» 2014 թվականի հունիսի 21-ին ՀՕ-137-Ն օրենքի (այսուհետ` Օրենք) 2-րդ հոդվածի 3-րդ մասում, 12-րդ հոդվածի 1-ին մասում, 16-րդ հոդվածի 1-ին մասի 2-րդ,3-րդ, 4-րդ, 6-րդ, 8-րդ կետերում, 17-րդ հոդվածի 1-ին մասի 3-րդ, 5-րդ կետերում, 19-րդ հոդվածի 2-րդ մասում, 21-րդ հոդվածի 1-ին մասի 5-րդ, 6-րդ, 9-րդ կետերում, 23-րդ հոդվածի 1-ին մասում, 24-րդ հոդվածի 4-րդ մասում, 30-րդ հոդվածի 1-ին մասի 5-րդ, 6-րդ կետերում, 31-րդ հոդվածի 1-ին, 3-րդ, 4-րդ մասերում, 5-րդ մասի 1-ին, 4-րդ կետերում, 39-րդ հոդվածի 1-ին մասում, 41-րդ հոդվածի 2-րդ մասում «լիազոր» բառը փոխարինել «տեսչական» բառով:

**Հոդված 2.** Օրենքի3-րդ հոդվածի՝

1. 1-ին մասի 1-ին կետը շարադրել հետևյալ խմբագրությամբ.

«1) **լիազոր մարմին՝** անասնաբուժության բնագավառում քաղաքականություն մշակող և իրականացնող պետական մարմին.»,

2) 1-ին մասը լրացնել հետևյալ բովանդակությամբ 1.1 կետով.

«1.1) **տեսչական մարմին՝** անասնաբուժության բնագավառում վերահսկողություն իրականացնող պետական մարմին.»,

3) 2-րդ մասն ուժը կորցրած ճանաչել:

**Հոդված 3.** Օրենքի 6-րդ հոդվածի 1-ին մասը լրացնել հետևյալ բովանդակությամբ 33-37-րդ կետերով՝

«33) անասնաբուժական հսկման ենթակա պրանքների ներմուծման (արտահանման) և տարանցիկ փոխադրման թույլտվության տրամադրման դեպքերը և կարգը․

34) անասնաբուժական հսկողության ենթակա ապրանքների ներմուծման, արտահանման և տարանցիկ փոխադրման [կարգը](https://www.arlis.am/DocumentView.aspx?docid=169464).

35) անասնաբուժական հսկողության (վերահսկողության) ենթակա ապրանքների, հավելումների ներմուծման, արտահանման, Հայաստանի Հանրապետության տարածքում փոխադրման համար անասնաբուժական ուղեկցող փաստաթղթեր, անվտանգության սերտիֆիկատներ և համապատասխանության տեղեկանք տալու կարգը, անասնաբուժական ուղեկցող փաստաթղթերի, անվտանգության սերտիֆիկատների և համապատասխանության տեղեկանքի ձևերը, ինչպես նաև օրենսդրությամբ սահմանված ուղեկցող այլ փաստաթղթերի տրման կարգը.

36) անասնաբուժական միջոցառումների համարժեքության ճանաչման և ռիսկի գնահատման [կարգը.](https://www.arlis.am/DocumentView.aspx?docid=171726)

37) Պետական եկամուտների կոմիտեի կողմից Սննդամթերքի անվտանգության տեսչական պետական մարմնին Հայաստանի Հանրապետություն ներմուծված անասնաբուժական բնագավառի հսկողության (վերահսկողության) ենթակա ապրանքների վերաբերյալ տեղեկատվության տրամադրման կարգը:»:

**Հոդված 4.** Օրենքի 7-րդ հոդվածը շարադրել հետևյալ խմբագրությամբ՝

|  |  |
| --- | --- |
| **«Հոդված 7.** | **Լիազոր մարմնի լիազորությունները** |

1. Լիազոր մարմինը՝

1) հաստատում է անասնաբուժասանիտարական փորձաքննության եզրակացության և պիտակի ձևը.

2) հաստատում է անասնաբուժական գործունեություն իրականացնող անձանց կողմից վարվող գրանցամատյանների ձևը.

3) հաստատում է կենդանիների անասնաբուժական անձնագրի ձևը և լրացնելու կարգը:

4) հաստատում է կենդանիների վարակիչ հիվանդությունների դեմ պայքարի և կանխարգելման հրահանգներ և մեթոդական ուղեցույցներ.

5) սահմանում է անասնաբուժական գործունեությանը ներկայացվող պահանջները` ըստ անասնահամաճարակային նշանակության կամ անասնաբուժական պետական վերահսկման ենթակա օբյեկտների տեսակի.

6) սահմանում է անասնաբուժական հսկման ենթակա ապրանքներին ներկայացվող միասնական անասնաբուժական` անասնաբուժասանիտարական պահանջները:

7) իրականացնում է գյուղատնտեսական կենդանիների համարակալում և հաշվառված կենդանիների վերաբերյալ էլեկտրոնային տեղեկատվական համակարգի մշակում և տեղեկատվական շտեմարանի վարում.

8) իրականացնում է անասնաբուժական գործունեությամբ զբաղվող, անասնաբուժական հսկման ենթակա ապրանքներ ներմուծող և արտահանող, կենդանիներ պահող, կենդանական ծագման հումքի և մթերքի, կենդանական ծագման կողմնակի արտադրանքի, կերատեսակների, անասնաբուժական դեղամիջոցների արտադրությամբ, վերամշակմամբ, պահպանմամբ, փոխադրմամբ, առևտրով կամ իրացմամբ զբաղվող ֆիզիկական և իրավաբանական անձանց հաշվառում, դրանց գործառնությունների և դրանց իրականացման տարածքների վերաբերյալ էլեկտրոնային տեղեկատվական համակարգի մշակում և տեղեկատվական շտեմարանի վարում.

9) իրականացնում է Հայաստանի Հանրապետությունից Եվրասիական տնտեսական միության անդամ այլ պետություն փոխադրվող, Հայաստանի Հանրապետության տարածք ներմուծվող անասնաբուժական հսկման ենթակա ապրանքների արտադրություն, վերամշակում և (կամ) պահպանում իրականացնող կազմակերպությունների և անձանց ռեեստրների վարում.

10) իրականացնում է անասնաբուժական դեղամիջոցների գրանցում.

11) տրամադրում է ուսումնական, գիտատետազոտական, արդյունաբերական կազմակերպություններին փորձարկումների նպատակով մենդանիների օգտագործման թույտվություն:

12) տրամադրում է անասնաբուժական հսկման ենթակա պրանքների ներմուծման (արտահանման) և տարանցիկ փոխադրման թույլտվության.

13) արտահանող երկրի անասնաբուժության բնագավարի պետական մարմնին ծանուցում է ներմուծվող անասնաբուժական հասկողության երթակա ապրանքներում հայտնաբերված կենդզնիների վարակիչ հիվանդությունների հարուցիչների մասին.

14) իրանացնում է օրենքով իրեն վերապահված այլ լիազորություններ:

2. Լիազոր մարմինը համագործակցում է անասնաբուժության ոլորտում միջազգային կազմակերպությունների հետ:

3. Լիազոր մարմինը Կառավարության հաստատմանն է ներկայացնում հակաանասնահամաճարակային տարեկան միջոցառումների պետական ծրագիրը և նրանում ներառված վարակիչ հիվանդությունների ցանկը:»

**Հոդված 5.** Օրենքը լրացնել հետևալ բովանդակությամբ 7.1-րդ հոդվածով՝

**«Հոդված 7.1. Տեսչական մարմնի լիազորությունները**

1. Տեսչական մարմինը՝

1) իրականացնում է անասնաբուժության բնագավարում պետական վերահկողություն.

2) իրականացնում է կենդանիների հիվանդացության ու վարակիչ հիվանդություններից անկումների պատճառների վերլուծություն.

3) իրականացնում է անասնահամաճարակային իրավիճակի կանխորոշում և գնահատում, մշտադիտարկում (մոնիթորինգ).

4) իրականացնում է անասնաբուժության բնագավառում ռիսկերի կառավարում և ռիսկերի վերաբերյալ տեղեկատվության փոխանակում

5) կատարում է անասնաբուժության բնագավառում գործունեություն իրականացնող ֆիզիկական և իրավաբանական անձանց հաշվառում, արդյունքների հիման վրա տեղեկատվական բազայի վարում.

6) հաստատում է պետական վերահսկողության իրականացման համար անհրաժեշտ գրանցամատյանների, փաստաթղթերի, վարչական ակտերի ձևը.

7) անասնաբուժական կարանտին սահմանելու դեպքում ներկայացնում է առաջարկություններ կարանտին միջոցառումների վերաբերյալ.

8) ներկայացնում է առաջարկություններ կենդանիների վարակիչ հիվանդությունների կասկածի կամ հայտնաբերման դեպքում հիվանդությունների վերացմանն ու կանխմանն ուղղված համապատասխան միջոցառումների իրականացման վերաբերյալ.

7) իրականացնում է օրենքներով սահմանված այլ լիազորություններ:»

**Հոդված 6.** Օրենքի 8-րդ հոդվածի 1-ին մասի 2-րդ կետում «լիազոր մարմնի ներկայացմամբ» բառերը փոխարինել «տեսչական մարմնի առաջարկությամբ» բառերով:

**Հոդված 7.** Օրենքի 22-րդ հոդվածի 2-րդ մասի 5-րդ կետից հանել «կամ լիազոր մարմնի գիտությամբ և թույլտվությամբ» բառերը:

**Հոդված 8․** Օրենքը լրացնել հետևյալ բովանդակությամբ 22․1-ին հոդվածով

**Հոդված 22.1. Անասնաբուժական հսկման ենթակա ապրանքների ներմուծումը, արտահանումը կամ տարանցիկ փոխադրումը**

1․ Ներմուծվող անասնաբուժական հսկման ենթակա ապրանքները պետք է բավարարեն սննդամթերքի անվտանգությունը կարգավորող իրավական ակտերի պահանջները, որոնք միջազգայնորեն ճանաչված են առնվազն որպես համարժեք կամ համապատասխանում են ներմուծող և արտահանող երկրների փոխհամաձայնեցված պահանջներին:

2․  Արտահանվող անասնաբուժական հսկման ենթակա ապրանքները պետք է բավարարեն արտադրող և միջազգայնորեն ընդունված պահանջները, ինչպես նաև ներմուծող երկրի պահանջները, եթե դրանք ներկայացվել են:

3․ Անասնաբուժական պետական հսկման ենթակա ապրանքները ներմուծվում կամ արտահանվում կամ տարանցիկ փոխադրվում են համապատասխան երկրի լիազոր մարմնի կողմից տրված ապրանքի տվյալ խմբաքանակի անվտանգությունը հավաստող փաստաթղթի առկայության դեպքում: Անվտանգությունը հավաստող փաստաթղթերի ցանկը սահմանում է Կառավարությունը:

4․ Վտանգավոր անասնաբուժական (բացառությամբ կենդանիների) հսկման ենթակա ապրանքները կարող են արտահանվել կամ վերաարտահանվել միայն ներմուծող երկրի լիազոր մարմնի թույլտվությամբ, եթե նախապես իրազեկվել է շուկայահանման հնարավորությունը բացառող պատճառների և հանգամանքների մասին:

5․  Ներմուծող կամ արտահանող կամ տարանցիկ փոխադրող իրավաբանական և ֆիզիկական անձինք կամ անհատ ձեռնարկատերերը կարող են մինչև տասը օր պիտանիության ժամկետ ունեցող ապրանքի ժամանման (բեռնման) և տեսակի մասին նախապես` ժամանման օրվանից առնվազն երեք աշխատանքային օր առաջ, տեղեկացնել լիազոր մարմնին և մաքսային մարմնին:

6․ Եթե հայտնաբերվել է, որ ներմուծվող խմբաքանակը վտանգավոր կամ վնասակար է մարդու և կենդանիների առողջության համար, ապա տվյալ խմբաքանակի ներմուծումը կասեցվում է մինչև Հայաստանի Հանրապետության օրենսդրությամբ սահմանված միջոցների ձեռնարկումը:

7․ Եթե արգելվում է ապրանքի ներմուծումը, ապա այդ մասին ծանուցվում է արտահանող երկրի իրավասու մարմնին:

8․ Ներմուծման և արտահանման գործընթացներում կատարվում է ապրանքի խմբաքանակի փաստաթղթային և (կամ) լաբորատոր նույնականացում:

**Հոդված 9.** **Եզրափակիչ և անցումային դրույթներ**

1․ Սույն օրենքն ուժի մեջ է մտնում պաշտոնական հրապարակման պահից՝ 6 ամիս հետո:

2․ Սույն օրենքից բխող ենթաօրենսդրական իրավական ակտերն ընդունվում են սույն օրենքն ուժի մեջ մտնելուց հետո` վեց ամսվա ընթացքում: